ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
آننتھاپور کیلے کے کلسٹر اور باغبانی کے کلسٹر کے ترقیاتی پروگرام کا جائزہ لیا گیا
آننتھاپور میں کیلے کا کلسٹر تقریباً 14000 کیلے کے ٹھکانوں اور اقداری سلسلے کے متعلق شراکت داروں کو فائدہ پہنچائے گا اور تقریباً 7.5 لاکھ ایم ٹی کیلے کا کاروبار کرے گا
حکومت ہند کی زراعت اور کسانوں کی بہبود کی وزارت کے ایڈیشنل سکریٹری ڈاکٹر ابھیلکش لیکھی، آئی اے ایس نے باغبانی کے قومی بورڈ کے باغبانی کے کلسٹر کے ترقیاتی پروگرام  کا جائزہ لینے کے لیے، ضلع آننتھاپور کے نرپالا منڈل کے گاؤں کرناپڈکی کا دورہ کیا۔کیلے کے لیے آننتھاپور کو ، ایچ سی ڈی پی کے تحت ، پائلٹ کلسٹر کے طور پر منتخب کیا گیا ہے۔ دورے کے دوران ڈاکٹر لیکھی نے کلسٹر سے کیلے کی اقداری چین کے شراکت داروں سے بات چیت کی۔ کیلے کے کاشتکاروں کے ساتھ انھوں نے اس بات پر روشنی ڈالی کہ یہ پروگرام مکمل اقداری سلسلے کے چیلنجوں سے نمٹتا ہے جن میں پیداوار سے قبل ، پیداوار، فصل کے بعد کا انتظام، لاجسٹک، مارکیٹنگ اور برانڈنگ شامل ہیں۔
ایچ سی ڈی پی کو جغرافیائی مہارت سے استفادہ کرنے اور باغبانی کے کلسٹرز کو مربوط اور مارکیٹ کی قیادت میں ترقی کو فروغ دینے کے لیے ڈیزائن کیا گیا ہے۔ انھوں نے کیلے کے کاشتکاروں کو اچھے زرعی طور طریقوں کی اہمیت کے بارے میں بتایا جس کے نتیجے میں معیاری پیداوار حاصل ہوتی ہے، جو بالآخر زیادہ معاوضے کی شکل میں ظاہر ہوتی ہے۔ انھوں نے بلاک سطح کے باغبانی افسروں پر زور دیا کہ وہ کلسٹر کے ترقیاتی پروگرام پر کسانوں کے ساتھ ایک ورکشاپ کا انعقاد کریں اور انھیں اس پروگرام کے پہلوؤں اور مقاصد کو سمجھائیں۔
زراعت اور کسانوں کی بہبود کی وزارت نے ، باغبانی کے لیے 55 کلسٹروں کی نشاندہی کی ہے، جن میں سے 12 کو پروگرام کے پائلٹ لانچ کے لیے منتخب کیا گیا ہے۔ پائلٹ مرحلے کے کلسٹروں میں سیب کے لیے شوپیاں  اور کنور  ؛ آم کے لیے لکھنؤ ، کچھ  اور محبوب نگر ؛ کیلے کے لیے آننت پور  اور تھینی ؛ انگوروں کے لیے ناسک ؛ انناس کے لیے سیپھاہیجالا ؛ انار کے لیے سولاپور  چترادرگا  اور ہلدی کے لیے مغربی جینتیا ہل  شامل ہیں۔
پروگرام کی رسائی اور اثر کے بارے میں بات کرتے ہوئے ، ڈاکٹر لیکھی نے کہا ’’آننتھاپور میں کیلے کا کلسٹر تقریباً 14000 کیلے کے کسانوں اور اقداری سلسلے کے متعلقہ شراکت داروں کو فائدہ پہنچائے گا اور تقریباً 7.5 لاکھ ایم ٹی کیلے کے کاروبار کو سنبھالے گا۔ اس پروگرام کے ساتھ ، ہمارا مقصد، ہدف شدہ فصلوں کی برآمدات میں 20 سے 25 فیصد اضافہ کرنا ہے اور کلسٹر فصلوں کی مطابقت کو بڑھانے کے لیے، کلسٹر مخصوص برانڈز تیار کرنا ہے‘‘۔
ڈاکٹر لیکھی ا ٓندھراپردیش کی باغبانی کی ترقیاتی ایجنسی کے افسران کے ساتھ بات چیت کے دوران ،پروگرام کی مجوعی پیشرفت کا جائزہ لیا، جسے کلسٹر میں پروگرام کو نافذ کرنے کے لیے کلسٹر کی ترقیاتی ایجنسی کے طور پر مقرر کیا گیا ہے۔ انھوں نے متعلقہ افسران سے درخواست کی کہ اس بات کو یقینی بنائیں کہ اس پروگرام کو بروقت نافذ کیا جائے اور پروگرام کے تحت جاری تمام سرگرمیوں کا جائزہ لینے کے لیے وقتاً فوقتاً میٹنگیں کی جائیں۔ دورے کے دوران ، ڈاکٹر لیکھی کے ساتھ آندھراپردیش کے باغبانی کے کمشنر؛ آندھراپردیش کے باغبانی کے ڈائرکٹر؛ آندھراپردیش کی باغبانی کی ترقیاتی ایجنسی اور باغبانی کے محکمے کے دیگر افسران بھی موجود تھے۔
کیمیکلز اور فرٹیلائزر کی وزارت
ایف اے سی ٹی نے کسانوں کی ضروریات کو پورا کرنے کے لئے توتیکورین میں 27500 میٹرک ٹن ایم او پی کھاد درآمد کرنے والی تیسری کھیپ وصول کی
نئی دلّی،28/اکتوبر 2020/ فرٹیلائزرز اینڈ کیمیکلز ٹراوانکور لمیٹڈ نے کسانوں کی ضروریات کی تکمیل کے لیے پیر کے روز تامل ناڈو کے توتیکورین بندرگاہ پر درآمد شدہ 27500 میٹرک ٹن پوٹاش  کی تیسری کھیپ وصول کی، جبکہ 27500 میڑک ٹن مزید کھاد درآمد کرنے کی تیاریاں جاری ہیں۔
اس کھیپ کے ساتھ ، سال کے لئے ایم او پی کی کل درآمد 82000 میٹرک ٹن تک پہنچ گئی۔ حقیقت یہ ہے کہ وزارت کیمیکل اور کھاد کے ماتحت ایک پی ایس یو نے ایم او پی کی تین کھیپ درآمد کرنے کے احکامات صادر کیے تھے۔
ایم او پی کے ساتھ ساتھ ایف اے سی ٹی کی اولین مصنوعات فیکٹام فوس  کھاد کے طور پر جنوبی ہندوستان کے کسانوں میں بے حد مقبول ہے۔
کمپنی اس سال کے دوران مزید دو پارسل درآمد کرنے کے لئے منصوبہ بنا رہی ہے۔
اس سے قبل کمپنی نے ایم اے پی کی دو کھیپ اور این پی کے  کی ایک کھیپ امپورٹ کی ہے، تاکہ خریف کے دوران کسانوں کی مانگ کو پورا کیا جاسکے۔
حقیقت یہ ہے کہ ملک میں بڑے پیمانے پر کھاد تیار کرنے والے اس سال کے دوران کھاد کی تیاری اور مارکیٹنگ میں اچھی کارکردگی کو برقرار رکھے ہوئے ہیں۔
وزیراعظم کا دفتر
وزیراعظم نے ہندوستانی کرکٹر سلیم درانی کے انتقال پر اظہارتعزیت کیا
وزیر اعظم جناب نریندر مودی نے ہندوستانی کرکٹر سلیم درانی کے انتقال پر گہرے دکھ کا اظہار کیا ہے۔
ایک ٹوئیٹ تھریڈ میں، وزیر اعظم نے کہا؛
’’سلیم درانی جی کرکٹ کے لیجنڈ تھے، وہ اپنے آپ میں ایک ادارہ تھے۔ انہوں نے کرکٹ کی دنیا میں ہندوستان کے عروج میں کلیدی کردار ادا کیا۔ میدان کے اندر اور باہر، وہ اپنے انداز کے لیے جانے جاتے تھے۔ ان کے انتقال سے دکھ ہوا۔ ان کے اہل خانہ اور دوستوں سے تعزیت۔ اس کی روح کو سکون ملے‘‘۔‘
’’سلیم درانی جی کا گجرات سے بہت پرانا اور مضبوط تعلق تھا۔ وہ چند سال کے لئےسوراشٹراور گجرات کے لیے کھیلے۔ انہوں نے گجرات کو اپنا مسکن بھی بنایا تھا۔ مجھے ان کے ساتھ بات چیت کرنے کا موقع ملا ہے اور میں ان کی کثیر جہتی شخصیت سے بہت متاثر ہوا ہوں۔ ان کمی ہمیشہ محسوس کی جائے گی‘‘۔
وزیر اعظم جناب نریندر مودی نے سابق ہندوستانی کرکٹر سلیم درانی کے ساتھ اپنی ملاقات کی جھلکیاں بھی شیئر کیں۔
وزارت دفاع
ہندوستان- انڈونیشیا کے درمیان باہمی پیٹرول کا 35 واں ایڈیشن
ہندوستانی بحریہ اور انڈونیشیا کی بحریہ کے مابین ہندوستان- انڈونیشیا کے درمیان باہمی گشت  کا 35 واں ایڈیشن 17 سے 18 دسمبر 2020 تک جاری ہے۔ ہندوستانی بحری جہاز  کولش ، جو پوری طرح میزائل کی تنصیب کے ساتھ اندرون ملک تیار ہوا ہے کہ ساتھ P8I میری ٹائم پٹرول ایئرکرافٹ ، انڈونیشیائی بحری جہاز کے آر آئی کٹ نائک ڈیان ، اے کپیتان پیٹیمورا  کلاس کارویٹ اور انڈونیشین بحریہ کے ایم پی اے کے ساتھ باہمی طور پر گشت کرے گا۔
حکومت ہند کے ویژن ساگر  کے ایک حصے کے طور ، ہندوستانی بحریہ بحر ہند کے خطے کے ممالک کے ساتھ مربوط گشتوں ، ای ای زیڈ نگرانی ، آمدورفت کی گزرنے کی مشقوں اور باہمی / اور کثیر رخی سرگرمی میں تعاون کے لئے سرگرم عمل ہے۔ تاکہ علاقائی سمندری تحفظ کو یقینی بنایا جاسکے ۔ ہندوستان اور انڈونیشیا کے درمیان متعدد شعبوں میں خصوصی قریبی اور دوستانہ تعلقات ہیں۔ جو پچھلے کچھ سالوں کے دوران مزید مضبوط ہوئے ہیں ۔
سمندری رابطوں کو تقویت دینے کے لئے ، دونوں بحری جہاز 2002 سے اپنی بین الاقوامی سمندری حدود لائن کے ساتھ مشترکہ مشقیں کررہے ہیں ، جس کا مقصد خطے میں جہاز رانی اور بین الاقوامی تجارت کے تحفظ کو تجارت کی تحفظ کو یقینی بنانا ہے۔ کارپوریٹ بحری جہازوں کے مابین تفہیم اور باہمی تعاون کو فروغ دینے کے پیچھے یہ بھی مقاصد پوشیدہ ہے کہ ان کے ذریعہ غیر قانونی اور غیر منظم  ماہی گیری ، منشیات کی اسمگلنگ ، سمندری دہشت گردی ، مسلح ڈکیتی اور قزاقی کو روکا جاسکے اور ان شعبوں میں دونوں ملکوں کے مابین اشتراک کو مزید فروغ دیا جاسکے۔
35 واں ہند – انڈونیشیا کارپیٹ ، ہندوستانی بحریہ کے باہمی تعاون کو مستحکم کرنے اور بحر الکاہل میں دوستی کے مضبوط رشتوں کو مضبوط بنانے کی کوششوں میں اہم کردار ادا کرے گا۔
وزیراعظم کا دفتر
وزیر اعظم نے عالمی یوم سنسکرت پر قوم کو مبارکباد پیش کی
نئی دلّی ،22اگست، 2021/
وزیراعظم جناب نریندر مودی نےعالمی یوم سنسکرت کے موقع پر اپنی نیک خواہشات کا اظہار کیا ہے اورسنسکرت میں اپنے مبارکبادی کےپیغام کو لوگوں کے ساتھ شئیر کیاہے ۔
ایک ٹوئیٹ میں وزیر اعظم نے کہا؛
"एषा भाषा प्राचीना चेदपि आधुनिकी,
यस्यां गहनं तत्त्वज्ञानम् अस्ति तरुणं काव्यम् अपि अस्ति,
या सरलतया अभ्यासयोग्या परं श्रेष्ठदर्शनयुक्ता च,
तां संस्कृतभाषाम् अधिकाधिकं जनाः पठेयुः।
सर्वेभ्यः संस्कृतदिवसस्य शुभाशयाः।"
صحت اور خاندانی بہبود کی وزارت
لوک سبھا کے اسپیکرجناب اوم بڑلا اورڈاکٹر ہرش وردھن نے پارلیمنٹ ہاؤس میں صحت بیداری اور چیک اپ کیمپ کا افتتاح کیا
نئی دہلی،20؍نومبر:لوک سبھا کے اسپیکر جناب اوم بڑلا نے صحت اور کنبہ بہبود کے مرکزی وزیر ڈاکٹر ہرش وردھن ، صحت و کنبہ بہبود کے وزیر مملکت جناب اشونی کمار چوبے اور خزانہ کے وزیر مملکت جناب انوراگ سنگھ ٹھاکر کے ساتھ آج پارلیمنٹ ہاؤس میں صحت بیداری اور چیک اپ کیمپ کا افتتاح کیا۔ یہ کیمپ پارلیمانوں اور ان کے کنبے کے افراد کے مابین صحت کے تئیں بیداری اور تشخیصی خدمات فراہم کرے گا۔
سی جی ایچ ایس کے ذریعے لوک سبھا سیکریٹریٹ کے تال میل سے اتوار کو چھوڑ کر 20 نومبر سے 4دسمبر 2019 ء تک صحت کیمپ کا انعقاد کیا گیا ہے۔اس میں ایمس ، صفدر جنگ اسپتال، ڈاکٹر رام منوہر لوہیا اسپتال اور لیڈی ہارڈنگ میڈیکل کالج، نیز سچیتا کرپلانی اسپتال کے ماہرین صحت خدمات فراہم کررہے ہیں۔ان کیمپوں میں آیوروید، ہومیوپیتھی، یونانی، سدھا، نیچروپیتھی اوریوگا میں صحت تعلیم کے ساتھ مشاورت کی سہولتوں کے علاوہ ریڈیو لوجی اور بایو کیمسٹری میں متعلقہ اہم جانچ اور تشخیصی سہولیات بھی مہیا کرائی جارہی ہیں۔مختلف امراض کے تئیں بیداری میں اضافے کے لئے صحت کیمپ کے طورپر ایک نمائش کا اہتمام بھی کیا گیا ہے۔
اس موقع پر سیکریٹری  ارون پانڈا، جوائنٹ سیکریٹری جناب آلوک سکسینہ وزارت صحت کے دوسرے اعلیٰ افسران اور ڈاکٹر موجود تھے۔
وزیراعظم کا دفتر
انٹرنیشنل ٹائیگر ڈے کے موقع پر وزیراعظم نے شیروں کے تحفظ سے متعلق کارکنان کی کوششوں کی ستائش کی
وزیراعظم جناب نریندر مودی نے انٹرنیشنل ٹائیگر ڈے کے موقع پر شیروں کے تحفظ سے متعلق کارکنان کی کوششوں کی ستائش کی۔
وزیراعظم نے ٹوئیٹ کیا؛
‘‘انٹرنیشنل ٹائیگر ڈے کے موقع پر، میں اُن سبھی لوگوں کی ستائش کرتا ہوں، جو شیروں کے تحفظ کے لئے سرگرمی کے ساتھ کام کر رہے ہیں۔ آپ کو یہ جان کر فخر ہوگا کہ بھارت میں شیروں کے لئے 52 محفوظ مقامات ہیں، جو کہ 75 ہزار مربع کلو میٹر کے رقبے میں پھیلے ہوئے ہیں۔ شیروں کے تحفظ میں مقامی باشندوں کو شامل کرنے کے لئے اختراعی اقدا مات کئے جارہے ہیں۔’’
صحت اور خاندانی بہبود کی وزارت
ہندوستان میں کووڈ-19 ٹیکہ کاری کی مجموعی تعداد 84کروڑ کے نشانے کے پار
گزشتہ چوبیس گھنٹوں کے دوران 72 لاکھ سے زیادہ افراد کو ویکسین کے ٹیکے لگائے گئے
فی الوقت صحت یابیوں کی شرح 97.78 فیصد
گزشتہ چوبیس گھنٹوں کے دوران 31382 نئے معاملات درج کئے گئے
ہندوستان میں زیر علاج مریضوں کی کل تعداد  ہے جو کہ کل کیسوں کی مجموعی تعداد کا0.89 فیصد ہے
جانچ کے بعد متاثر پائے جانے و الے مریضوں کی ہفتہ وار شرح فیصد ہےجو کہ پچھلے 91 دنوں سے 3 فیصد سے بھی کم ہے
آج صبح 7 بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 7220642 افراد کوکووڈ کے ٹیکے لگائے گئے۔ جس کے ساتھ ہی ہندوستان میں کووڈ-19 کی ٹیکہ کاری کی مہم نے 84 کروڑ  کے عظیم نشانے کو پار کرلیا ہے۔اس نشانےکو حاصل کرنے کیلئے 8233242سیشنوں کا انعقاد کیا گیا۔
آج صبح 7 بجے تک موصول ہونےوالی عبوری رپورٹ کے مطابق مجموعی اعداد وشمار حسب ذیل ہیں:
|
|
حضظان صحت سے متعلق کارکنان
|
|
پہلی خوراک
|
|
1,03,70,563
|
|
دوسری خوراک
|
|
88,01,251
|
|
صف اول کے صحت کارکنان
|
|
پہلی خوراک
|
|
1,83,48,120
|
|
دوسری خوراک
|
|
1,47,20,755
|
|
18 سال سے 44 سال تک کی عمر کے افراد
|
|
پہلی خوراک
|
|
34,09,34,722
|
|
دوسری خوراک
|
|
6,89,23,655
|
|
45 سال سے 59 سال تک کی عمر کے افراد
|
|
پہلی خوراک
|
|
15,45,17,383
|
|
دوسری خوراک
|
|
7,22,23,600
|
|
60 سال سے زیادہ عمر کے افراد
|
|
پہلی خوراک
|
|
9,87,31,605
|
|
دوسری خوراک
|
|
5,39,46,372
|
|
میزان
|
|
84,15,18,026
گزشتہ چوبیس گھنٹوں کے دوران 32542 مریض شفایاب ہوئے ہیں،جس کے ساتھ ہی شفایاب ہونے والے افراد کی کل تعداد 32848273 تک پہنچ گئی۔
اس کے نتیجے کے طور پر ہندوستان میں شفایابیوں کی شرح اس وقت 97.78فیصد ہے،جو مارچ 2020 کے بعد سے اب تک کی سب سے زیادہ شرح ہے۔
مرکز اور ریاستوں اور مرکز کے زیر انتظام علاقوں کی طرف سے پائیدار اورمتحدہ کوششوں کے نتیجے میں روزانہ 50 ہزار سے کم نئے معاملات درج ہونے کا رجحان قائم ہے۔پچھلے لگاتار 89دنوں سے اسی رجحان کی خبریں موصول ہوتی رہی ہے۔
گزشتہ چوبیس گھنٹوں کے دوران 31382 نئے معاملات درج کئے گئے۔
اس وقت زیر علاج مریضوں کی تعداد300162ہےجو کہ ملک کے کل متاثرہ معاملوں کا 0.89فیصد ہے۔ مارچ 2020 کے بعدسے مریضوں کی یہ سب سے کم تعداد ہے۔
ملک بھر میں ٹیسٹوں کی تعداد میں برابر اضافہ کیاجارہا ہے۔گزشتہ چوبیس گھنٹوں کے دوران 1565696 ٹیسٹ کئے گئے۔
ہندوستان میں اب تک مجموعی طور پر 55.99 کروڑ سے زیادہ  ٹیسٹ کئے جاچکے ہیں۔
پورے ملک میں ٹیسٹوں کی تعداد میں اضافہ کیاگیا ہے۔اسی کے ساتھ مثبت معاملات کی شرح 2.07 فیصد رہی۔جو کہ اس وقت گزشتہ 91 دنوں سے لگاتار 3 فیصد سے بھی کم پر قائم ہے۔یومیہ مثبت معاملات کی شرح اس وقت 2.00 فیصد ہے۔ یومیہ مثبت معاملات کی شرح لگاتار24 دنوں سے 3 فیصد سے نیچے رہی ہے اور لگاتار 108 دن سے 5 فیصد سے نیچے رہی ہے۔
امور صارفین، خوراک اور عوامی تقسیم کی وزارت
ربیع مارکیٹنگ سیزن 24-2023 میں گیہوں کی خریداری 260 لاکھ میٹرک ٹن کی تعداد کو عبور کرچکی ہے، جو گزشتہ سال کی کُل خریداری سے زیادہ ہے
مرکزی پول میں گندم اور چاول کے مشترکہ اسٹاک کی کیفیت 579 لاکھ میٹرک ٹن سے زیادہ ہے
موجودہ گیہوں کی خریدار ی کے عمل کے دوران 47000 کروڑروپے کی ایم ایس پی رقم کےساتھ اکیس لاکھ سے زیادہ کسانوں کو فائدہ پہنچا ہے
جاری ربیع مارکیٹنگ سیزن  24-2023 کےدوران گیہوں کی خریداری خوش اسلوبی سے جاری ۔رواں موسم میں 30 مئی 2023 تک گیہوں کی افزوں وصولی 262 لاکھ میٹرک ٹن  ہے، جوگزشتہ سال 188 ایل ایم ٹی کی کل خریداری کے مقابلے 74ایل ایم ٹی تک زیادہ ہے۔تقریباََ 21.27 لاکھ کسان 47000 کروڑروپے کی رقم کی کم از کم امدادی قیمت  کے ساتھ جاری گیہوں کی خریداری کارروائیوں سے پہلے ہی مستفید ہوچکے ہیں۔ اس خریداری کے عمل میں سب سے بڑا حصہ پنجاب ،مدھیہ پردیش اورہریانہ کی تین خریدار ریاستوں کا ہے۔، جنہوں نے بالترتیب 121.27 ایل ایم ٹی ، 70.98 ایل ایم ٹی اور 63.17 ایل ایم ٹی ٹی خریداری کی ہے۔
رواں سال خریداری کے اضافے میں بڑے کردار ادا کرنے والے عوامل، حکومت ہند کے ذریعہ بے وقت بارش کی وجہ سے متاثر گندم کے معیار کی وضاحتوں میں نرمی ، دیہی / پنچایت سطح پر خریداری کے مراکز کھولنے ، کو آپریٹو سوسائٹیز / گرام پنچایتوں ،آڑھتیوں وغیرہ کے ذریعہ خریداری کا عمل انجام دینا رہے ہیں۔ اس کے علاوہ خریداری کے عمل کے لئے بہتر رسائی اور ایف پی اوز کو جوڑنے کے اجازت کے لئے نامزد خریداری کے مراکز کا بھی تعاون رہا ہے۔
گیہوں کی خریداری بھی خوش اسلوبی سے جاری ہے۔ خریف مارکیٹنگ سیزن 23-2022 کی خریف فصل کے دوران 30 مئی 2023 تک 385 ایل ایم ٹی چاول کی خریداری کی جاچکی ہے جبکہ 110 ایل این ٹی چاول کی خریداری کی جانی ہے۔ اس کے علاوہ کے ایم ایس 23-2022 کی ربیع فصل کے دوران 106 ایم ایل ٹی خریداری کا تخمینہ ہے۔
مرکزی پول میں گندم اور چاول کی مشترکہ اسٹاک کی کیفیت 579 ایل ایم ٹی  سے زیادہ ہے، جس نے ملک کو اپنی غذائی ضروریات کو پورا کرنے کے لئے ایک آرام دہ پوزیشن میں پہنچادیا ہے۔
وزیراعظم کا دفتر
وزیراعظم نے ایشیائی کھیلوں میں مردوں کی ہاکی ٹیم کوسونے کا تمغہ جیتنے کے لئے مبارکباد دی
وزیراعظم جناب نریند رمودی نےایشیائی کھیلوں میں سونے کا تمغہ جیتنے کے لئے مردوں کی ہاکی ٹیم کو مبارکباد دی ہے۔
انھوں نے ٹیم کے غیر متزلزل عزم، جوش و جذبے اور بہتر تال میل کی ستائش کی اور ان کے مستقبل کی کوششوں کے لئے نیک خواہشات کا اظہار کیا۔
وزیراعظم نے سوشل میڈیا ایکس پر پوسٹ کرتے ہوئے کہا؛
’’ایشیائی کھیلوں میں ہماری مردوں کی ہاکی ٹیم کی حوصلہ بخش شاندار گولڈ میڈل جیت! ٹیم کی اس نمایاں کارکردگی کے لئے مبارکباد۔ اس ٹیم کےغیرمتزلزل عزم، جوش و جذبے اور شاندارتال میل نے نہ صرف کھیل میں جیت حاصل کی بلکہ لاتعداد بھارتیوں کے دل بھی جیتے۔ یہ جیت ان کے جذبے کا ثبوت ہے۔ مستقبل کی ان کی کوششوں کے لئے نیک خواہشات۔‘‘
کوئلے کی وزارت
مرکزی وزی جناب پرہلاد جوشی نے ہر گھر ترنگا مہم کو منانے کے لئے قومی پرچم پھیرایا
پارلیمانی امور ، کوئلہ اور کانکنی کے مرکزی وزیر جناب پرہلاد جوشی نے ہرگھر ترنگا مہم کی قیادت کی اور قومی پرچم کو آج کرناٹک کے دھارواڑ حلقہ انتخاب میں اپنی رہائش گاہ پر پھیرایا ۔ کوئلے اور کانکنی کی وزارتوں اور پی ایس یوز / ذیلی دفاتر کے ملازمین نے بھی قومی پرچم اپنی رہائش گاہوں اور پورے ملک میں مختلف قصبوں میں پھیرایا ۔ جناب پرہلاد جوشی نے کوئلہ اورکانکنی کی وزارتوں اور پی ایس یوز کے ملازمین ، اسٹاف ممبران اورکانٹریکٹ ورکرس سے اپیل کی کہ وہ ‘ہر گھر ترنگا’ مہم کو بڑے پیمانے پر
حب الوطنی کے جوش وجذبات کے ساتھ منانے کے لئے قوم کے ساتھ شرکت کریں ۔
ہندوستان کی آزادی کے 75شاندار سالوں کو منانے کے لئے جاری آزادی کا امرت مہوتسو تقریبات کے حصے کے طورپر وزیراعظم نریندرمودی نے شہریوں سے اپیل کی کہ وہ اس یوم آزادی پر اپنی رہائش گاہوں پر قومی پرچم لہراکر ‘ہر گھر ترنگا’ تحریک کا حصہ بنیں ۔
وزیراعظم کی دعوت کا جواب دیتے ہوئے پبلک سیکٹر انڈر ٹیکنگس  سمیت کوئلے اور کانکنی کی وزارتوں کو مشورہ دیا گیا کہ وہ ملازمین ، خاندانی افراد اور شہریوں میں حب الوطنی کا جذبہ پیدا کرنے کے لئے اس مہم میں شرکت کریں ۔وزیر موصوف جناب پرہلاد جوشی کی زیر رہنمائی کوئلے اور کانکنی کی وزارتوں اور پی ایس یوز کے ملازمین ، اسٹاف ممبران اور ورکرس کو قومی پرچم تقسیم کیا گیا تاکہ وہ ترنگا کےبارے میں بیدار ی کو فروغ دیں ۔ ملازمین کی ا س بات پر بھی ہمت افزائی کی گئی کہ وہ ترنگا کے ساتھ اپنے فوٹو ز/سیلفیز کو پوسٹ کریں اور وزارت ثقافت کی ویب سائٹ پر انہیں اپ لوڈ کریں ۔
این اے ایل سی او ، ایچ سی ایل ، ایم ای سی ایل کے ساتھ کول انڈیا لمٹیڈ  اور اس کے ذیلی دفاتر نے ‘ ہر گھر ترنگا’ کے حصے کے طورپر مختلف پروگرام اور سرگرمیاں انجام دیں۔ کوئلے اور کانکنی کی وزارتوں اور مختلف پی ایس یوز نے اپنے ملازمین اور ورکرس کے درمیان قومی پرچم تقسیم کئے اور ان کی حوصلہ افزائی کی گئی کہ ہندوستان کی آزادی کے 75 سال منانے کے لئے 13 اگست سے 15 اگست تک وہ انہیں اپنے گھروں پر پھیرائیں ۔
کوئلے اور کانکنی کے پی ایس یوز نے بھی مختلف سرگرمیاں جیسے کہ کوئز کمپٹیشن ، ‘ پر گھر ترنگا’ برانڈنگ اور ہورڈنگس کے ساتھ دفاتر پر سیلفی بوتھ رکھنے کا اہتمام کیا تاکہ حب الوطنی کے جوش وجذبات کے ساتھ ملازمین کی شرکت کی حوصلہ افزائی کی جائے اورہر ہندوستانی کی ہمت افزائی کی جائے کہ وہ اس کو ایک عوامی تحریک بنانے کے لئے قومی پرچم کو اپنے گھروں پر پھیرائیں ۔ کوئلے اورکانکنی کے پی ایس یوز / ذیلی دفاتر کے ذریعہ ملک کے مختلف حصوں میں موٹر سائیکل ریلیوں اور سمینار کا بھی اہتمام کیا گیا۔
جل شکتی وزارت
جل جیون مشن کے تحت مرکزی حکومت کی جانب سے اڈیشہ کو831 کروڑ کا عطیہ
اڈیشہ میں جل جیون مشن پر عمل آوری میں تیزی لانے کی غرض سے حکومت ہند نے 830.85 کروڑ روپئے جاری کئے ہیں۔
اڈیشہ سال 2024 میں” ہر گھر جل ریاست “ بننے کا منصوبہ رکھتا ہے۔ ریاست کے دیہی علاقوں میں 85.67 گھروں میں سے 35.37 لاکھ ( 41.28 % (گھروں تک نل کے پانی کی فراہمی کی جا چکی ہے۔ دیہی علاقوں میں نل کے ذریعے پانی کی فراہمی کا کام پوری رفتار سے جاری ہے۔ اس طرح کا طریقہ کار وضع کیا گیا ہے جس سے کہ دیہی علاقوں کے تمام گھروں میں 100% نل کے پانی کا کنیکشن مہیا کرایا جائے۔
وزیر اعظم نریندر مودی کی قیادت میں مرکزی حکومت نے جل جیون مشن کے تحت ملک کے دیہی علاقوں میں ہر گھر کو نل کا پانی مہیا کرانے کو اولین ترجیح دی ہے۔ بجٹ میں بھی اس کے لئے خطیر رقم کا اضافہ کیا گیا ہے۔ رواں سال میں اڈیشہ کے بجٹ 812.25 کروڑ کی نئی تخصیص کو سال 2021-22 کے لئے 3,323.42 کروڑتک بڑھا دیا گیا ہے۔
جل جیون مشن کو لامرکزی انداز میں نیچے سے اوپر جانے کے اصول کے تحت ترتیب دیا دیا گیا ہے جسمیں منصوبہ بندی سے لیکر عمل آوری تک اور انتطام سے لیکر کام اور رکھ رکھاو تک میں مقامی دیہی آبادی کلیدی رول ادا کرتی ہے۔
اس کے لئے، ریاستی حکومت کی جانب سے مقامی آبادی کو متحرک رکھنے کے لئے مخصوص کمیٹی یعنی پانی سمیتی کو مستحکم کیا جاتا ہے۔ اب تک اڈیشہ میں دیہی سطح پر 3,695آبی اور صٖفائ ستھرائی کی کمیٹیاں تشکیل دی گئی ہیں۔ اب تک دیہی سطح پر 2,345ایکش پلان تیار کئے جا چکے ہیں۔ یہ منصوبہ خواتین کی شراکت کی حوصلہ افزائی کرتا ہے جن پر گھروں میں پانی کی فراہمی کا دارومدار ہوتا ہے۔ اس کے لئے چھ معان ایجنسیاں یعنی ایمپلیمنٹنگ سپورٹ ایجنیسز  پنچایتی راج اداروں کو تعاون فراہم کراتی ہیں تاکہ دیہی لوگوں میں صفائی کی اہمیت، صاف پانی اور اس مشن کے تعلق سے بیداری لائی جاسکے۔
اڈیشہ میں 17,756خواتین کو فیلڈ ٹیسٹ کٹس کے ذریعے پانی کی کوالیٹی کی جانچ کرنے کی ٹریننگ دی گئی ہے۔
اس کو یقینی باننے کی کوشش کی گئی ہے کہ ہر اسکول اور آنگنباڑی سینٹر  میں، پینے ، مڈ ڈے میل تیار کرنے اور ہاتھ دھونے میں نل کا پانی استعمال کیا جائے۔ اب تک اڈیشہ کے 36, 372  اسکولوں اور 29,097  اے ڈبلیو سی میں نل کے پانی کی فراہمی کی گئی ہے۔
صحت عامہ کے پیش نظر نل کے پانی کو ہر لحاظ سے لائق استعمال بنانے اور اسکی فراہمی کو اولین ترجیح دی گئی ہے، اس کے لئے ملک میں پانی کی شفافیت کی جانچ کے لئے 2000 لیباریٹریز عوام کے لئے دستیاب ہیں جس سے کہ لوگ پانی کے نمونوں کی جانچ ھسب ضرورت کم خرچ پر کرا سکیں۔ اڈیشہ میں پانی کے ٹیسٹ کے لئے 77 لیباریٹریز قائم کی گئی ہیں۔
سال 2019 میں اس مشن کے آغاز میں ملی کی 19.20 کروڑ دیہی آبادی کے 3.23 کروڑ یعنی 17 فیصد کے پاس نل کے پانی کی سپلائی تھی۔ لیکن اس مشن کے آغازسے اب تک کورونا اور لاک ڈاون کے چیلنجوں کےباوجود 5.51 کروڑ 28.67 % گھروں میں نل کا پانی مہیا کرایا گیا ہے۔
اس وقت 8.74 کروڑ 45.51 % دیہی آبادی کو نل کا پانی دستیاب ہے۔
گوا، تیلنگانہ، انڈمان اور نیکوبار جزائر، دادرا اور نگر حویلی اور دمن اور دیو ، پودوچیری اور ہریانہ ہر گھر جل ریاستیں / مرکز کے زیر انتطام علاقے ہیں جہاں 100 % دیہی آبادی کو انکے گھروں تک نل کا پانی دستیاب ہے۔ وزیراعظم نریندر مودی کے نظریہ سب کا ساتھ، سب کا وکاس، سب کا وشواس، سبکا پریاس ، کے تحت اس مشن کا مقصد بھی یہی ہے کہ کوئی چھوٹ نہ جائے اور ہر دیہی آبادی کو نل کے پانی کا کنیکشن مہیا کرایا جائے۔ اس وقت 84 اضلاع میں 1.30 گاوں میں نل کا پانی دستیاب ہے۔
ش ح۔ع و
U. No : 50
(Visitor Counter : 89
جل شکتی وزارت
چھوٹے آبی وسائل کا فروغ
جل شکتی کے وزیر مملکت جناب بشویشور ٹوڈو نے آج لوک سبھا میں ایک تحریری جواب میں بتایا کہ چھتوں کے اوپر بارانی پانی کا ذخیرہ کرنے کے ڈھانچے  اور کمپاؤنڈس میں بارش کے پانی کو اکھٹا کرنے کے لئے گڈھوں کو فروغ دینے ؛ موجودہ آر ڈبلیو ایچ ایس کی دیکھ بھال اور نئے چیک ڈیم/تالاب کی تشکیل ؛ روایتی ڈبلیو ایچ ایس کی تزئین کاری ؛ ٹینکوں/جھیلوں اور ان کے تاس کے علاقوں سے تجاوزات کا خاتمہ؛ تالابوں کی گاد نکالنا ، بور ویلوں کا دوبارہ استعمال اوران کا ری چارج؛ واٹرشیڈکا فروغ ؛ چھوٹے دریاؤں اور ندی نالوں کا آیا ؛ جل شکتی ابھیان  کے نشان زد اہداف کے تحت آبی جگہوں کا احیاء اور سیلاب کے کناروں کا تحفظ شامل ہے۔ ’’جل شکتی ابھیان: کیچ دا رین یعنی بارش کے پانی کا زخیرہ‘‘  2022، جے ایس ایز سیریز کی تیسری مہم ، 29.3.2022 کو شروع کی گئی ہے، تاکہ ملک بھر کے تمام اضلاع  کے تمام بلاکس کا احاطہ کیا جا سکے۔ ملک میں آبی اداروں کی ترقی اور مذکورہ اقدامات پر عمل درآمدسے بارش کے پانی پر زراعت کے انحصار میں کمی آئی ہے۔
بھارتی حکومت نے ’آزادی کا امرت مہوتسو‘ کے ایک حصے کے طور پر ملک کے ہر ضلع میں کم از کم 75 ’امرت سروور‘ کی تعمیر/ترقی کے لیے ’مشن امرت سروور‘ شروع کیا ہے۔ مہاتما گاندھی قومی دیہی روزگار گارنٹی اسکیم  بھی اسی طرح کی خصوصیات کی حامل ہے۔ پردھان منتری کرشی سینچائی یوجنا  کے تحت ہر کھیت کو پانی  کے ایک حصہ، آبی ذخائر کی سطح کی کم آبپاشی  اور مرمت، آبی اداروں کا احیاء اور بحالی  کی اسکیم کو کھیت پر پانی کی فراہمی، یقینی آبپاشی کے تحت قابل کاشت رقبہ کو بڑھانا، فارم کے پانی کے استعمال کی کارکردگی کو بہتر بنانا، پانی کے تحفظ کے پائیدار طریقوں کو متعارف کرانا وغیرہ پانی تک رسائی کو بڑھانے کے مقصد سے نافذ کیا گیا ہے۔ پرڈراپ مور کراپ اسکیم  یعنی ہر قطرے سے زیادہ پیداوار حاصل کرنے پر توجہ مرکوز کی گئی ہے تاکہ چھوٹی آبپاشی کے ذریعہ زرعی سطح پر پانی کے استعمال کے مؤثر ہونے کو بڑھایا جاسکے ۔ مذکورہ پروگرام اور اسکیمیں دیہی اور شہری آبادی کو پانی کو محفوظ بنانے اور کسانوں کو اپنی فصلوں کو ناموافق حالات سے بچانے کے لئے نافذ کی جاتی ہیں۔
امور صارفین، خوراک اور عوامی تقسیم کی وزارت
تمام ریاستوں/مرکز کے زیر انتظام علاقوں کو 30 مارچ 2022 کو ایک ہی مرکزی حکم کے تحت لایا گیا، جس میں خوردنی تیل اور تیل کی بیجوں کے اسٹاک کی حد میں 31 دسمبر 2022 تک توسیع کی گئی
خوردنی تیل اور تیل کے بیجوں کے ذخیرے کی جانچ کے لیے آٹھ ریاستوں کے منتخب اضلاع میں یکایک معائنہ جاری
موجودہ جغرافیائی سیاسی صورتحال اور سپلائی چین میں خلل کی وجہ سے دنیا بھر میں اشیاء کی بڑھتی ہوئی قیمتوں کو مدنظر رکھتے ہوئے، خوردنی تیل کی بڑھتی ہوئی قیمتوں پر قابو پانے کے لیے، حکومت نے 31 دسمبر 2022 تک کی مدت تک تمام ریاستوں/ مرکز کے زیر انتظام علاقوں کیلئے تمام خوردنی تیلوں اور تیل کے بیجوں کے اسٹاک کی حد کو بڑھا کرکے30 مارچ 2022 کو مطلع کردہ سنٹرل آرڈر میں ترمیم کرکے لائسنسنگ کی ضروریات، اسٹاک کی حد اور مخصوص غذائی اشیاء کی نقل و حرکت پر پابندیوں کے 2016 کے حکم کو ہٹا دیا ہے۔ یہ حکم یکم اپریل 2022 سے 31 دسمبر 2022 تک نافذ العمل ہے۔ چھ ریاستوں یعنی اتر پردیش، کرناٹک، ہماچل پردیش، تلنگانہ، راجستھان اور بہار نے مرکز کے حکم کی تعمیل میں اپنے کنٹرول آرڈر جاری کیے، جنہیں 1 اپریل 2022 سے نافذ العمل تازہ ترین حکم کے دائرے میں لایا گیا ہے۔ اس سنٹرل آرڈر کے جاری ہونے کے ساتھ ہی تمام ریاستوں/ مرکز کے زیر انتظام علاقوں کو ایک ہی حکم کے تحت لایا گیا ہے۔ مذکورہ چھ ریاستوں کو پہلے 3 فروری 2022 کے مرکزی حکم سے مستثنیٰ قرار دیا گیا تھا کیونکہ انہوں نے اپنے مرکزی احکامات جاری کیے تھے۔
اسٹاک کی حد کے احکامات کو نافذ کرنے کے لیے، محکمہ خوراک اور سرکار نظام تقسیم ، حکومت ہند نے 30 اپریل 2022 سے مذکورہ مرکزی حکم کی سختی سے تعمیل/ نفاذ کے لیے آٹھ مرکزی ٹیمیں تعینات کی ہیں۔ زمینی سطح پریعنی خوردہ فروشوں، تھوک فروشوں، بڑے چین خوردہ فروشوں اور پروسیسرز کے خوردنی تیل اور تیل کی بیجوں کے اسٹاک کی جانچ کے لیے فی الحال آٹھ ریاستوں کے منتخب اضلاع میں یکایک معائنہ جاری ہے۔ یہ ریاستیں مہاراشٹر، اتر پردیش، مدھیہ پردیش، راجستھان، تلنگانہ، گجرات، مغربی بنگال اور دہلی ہیں۔ قانون کی خلاف ورزی کرنے والے اداروں کے خلاف ای سی ایکٹ کی دفعات کے مطابق سخت کارروائی شروع کی جائے گی۔
اس وقت خوردنی تیل کی مقامی پیداوار ملک کی مقامی مانگ کو پورا کرنے سے قاصر ہے۔ مانگ اور رسد کے درمیان فرق کو پورا کرنے کے لیے ملک کو زیادہ تر درآمدات پر انحصار کرنا پڑتا ہے۔ ملک میں استعمال ہونے والے خوردنی تیل کا تقریباً 56 فیصد حصہ درآمدات کے ذریعے پورا کیا جاتا ہے۔ حالیہ جغرافیائی سیاسی واقعات نے تمام خوردنی تیلوں کی بین الاقوامی قیمتوں کو اب تک کی بلندترین سطح پر پہنچا دیا ہے۔ لہذا اس بات کو یقینی بنانے کے لیے مقامی مارکیٹ کے شرکاء کا معائنہ کرنے کی ضرورت محسوس کی گئی کہ بےایمان عناصر ذخیرہ اندوزی اور منافع خوری جیسے کسی بھی غیر ضروری فعل میں ملوث نہ ہوں۔
حکومت کی طرف سے مطلع کردہ مذکورہ اسٹاک کی حد کاحکم، مرکزی حکومت اور تمام ریاستوں/مرکز کے زیر انتظام علاقوں کو خوردنی تیل اور تیل کے بیجوں کے ذخیرہ اور تقسیم کو کنٹرول کرنے کا اختیار دیتا ہے۔ یکایک معائنہ کے ساتھ اس اقدام سے حکومت کو ملک میں خوردنی تیل اور تیل کے بیجوں کی ذخیرہ اندوزی کو روکنے میں مدد ملتی ہے اور اس بات کو یقینی بنانے میں مدد ملتی ہے کہ خوردنی تیل کی قیمتیں، جو کہ ایک بنیادی ضرورت ہے، عام آدمی کی پہنچ سے باہر نہ ہوجائے۔
۔ ۔ ۔ ۔ ۔ ۔ ۔ ۔ ۔
(ش ح۔ع ح (
U. No. : 3805
(Visitor Counter : 70